ועדת העבודה, הרווחה והבריאות, כנסת 20, פרוטוקול מספר 682, 2018-01-17 10:00

אלי אלאלוף: אני פותח את הישיבה.

<קריאות: - - -

אלי אלאלוף: אני מודיע – אנחנו דנים על בסיס המתווה הממשלתי שמשתמש בפלטפורמה של ההצעות והחוקים - - - רגע, תאפשרו לי לסיים משפט.

אלי אלאלוף: בלי משחקים.

אלי אלאלוף: אני לא רוצה לקרוא פה לאנשים לסדר.

אלי אלאלוף: המעניין – זה לא האנשים שאמורים לקבל את הקצבאות שעושים את ה - - - אני חוזר ואומר:

אלי אלאלוף: אנחנו נדון אך ורק על בסיס המתווה הממשלתי שהתבסס, ועל הפלטפורמה שבאה בזכות ההצעות הפרטיות, הראשונה – של חבר הכנסת אילן גילאון.

אלי אלאלוף: זה מה שנעשה.

אלי אלאלוף: לא נשנה שום עמדה, לא של הביטוח הלאומי, לא של אף אחד אחר.

אלי אלאלוף: זה מה שנעשה.

אלי אלאלוף: מי שלא מעוניין משוחרר מהישיבה.

<קריאה: עדיין לא הבנו את המתווה הממשלתי.

אלי אלאלוף: איך את יכולה להבין אם לא תקשיבי?

אלי אלאלוף: אז תקשיבי.

אלי אלאלוף: בואו נקשיב.

<קריאות: אין לנו את הנייר.

<נעה בן שבת: התזכיר הממשלתי הונח על השולחן.

<נעה בן שבת: נתחיל לקרוא.

<נעה בן שבת: נתחיל לקרוא ואחרי זה נצרף לו את שני הסעיפים שנוגעים להצמדה ולוועדה הציבורית.

<נעה בן שבת: בסדר?

<נעה בן שבת: נתחיל עם התזכיר הממשלתי: תיקון חוק הביטוח הלאומי 1.

<נעה בן שבת: בחוק הביטוח הלאומי [נוסח משולב], התשנ"ה- 1995 (בפרק זה- חוק הביטוח הלאומי) - (1) בסעיף 200(א), במקום "29%" יבוא "34.8%"; אנחנו מדברים פה על העלאת ה- disregard שיגיע במועד שבו הוא ייכנס לתוקף, זאת אומרת - הסכום הזה ייכנס לתוקף ב-1.7.2018 והוא יהיה 3,450 שקלים.

<נעה בן שבת: המדרגה הראשונה של ה-disregard, שממנה מתחילים לנכות – זה 3,450 שקלים.

<שמחה בניטה: זה מה שמעניין אותנו?

<שמחה בניטה: ה-disregard זה לא העניין שלנו, הבעיה שלנו זה הקצבה.

<קריאות: - - -

אלי אלאלוף: אתם חושבים שאפשר לנהל דיון ככה?

<נעה בן שבת: מיד נגיע.

קארין אלהרר: זה מוגבל בזמן?

אלי אלאלוף: תנו לסיים את הקריאה.

<נעה בן שבת: ממשיכה בקריאה : (1) בסעיף 200א - (א) בסעיף קטן (א), בסופו יבוא: "בסימן זה, "קצבה חודשית נוספת"- קצבה שנכה זכאי לה לפי הוראות סעיפים קטנים (ב), (ב1) או (ב2), לפי העניין, נוסף על הקצבה שלה הוא זכאי לפי הוראות סעיפים 200 או 201, לפי העניין.

<נעה בן שבת: "; (ב) בסעיף קטן (א)- (1) ברישה, במקום "זכאי לקצבה נוספת על הקצבה שלה הוא זכאי לפי הוראות סעיפים 200 או 201, לפי העניין, בשיעורים שיחושבו מקצבת היחיד המלאה (בסימן זה - קצבה חודשית נוספת), כמפורט להלן:" יבוא "זכאי לקצבה חודשית.

<נעה בן שבת: .." - - -

חיים כץ: גם אני וגם אבי ניסנקורן החלטנו שאנחנו עוזבים כי אנחנו לא מרגישים טוב עם מה שקורה.

אלי אלאלוף: אני מודה לכם על תפקידכם במהלך הזה.

מיקי רוזנטל: בסוף, כל הפוליטיקה הזו על הגב של הנכים, באמת.

<קריאות: - - -

אלי אלאלוף: אני מודה למי שרוצה לעזוב ועוד יותר למי שנשאר.

קארין אלהרר: לא הבנתי.

אילן גילאון: השר כץ, תסביר מה אתה עושה.

אילן גילאון: אף אחד לא מבין מה אתה עושה.

אילן גילאון: אני רוצה לשמוע.

קארין אלהרר: תסביר לנו, אנחנו לא מבינים.

עבד אל חכים חאג' יחיא: תסביר לאנשים שיושבים בבית, גם.

<קריאות: - - -

אילן גילאון: חיים, תסביר מה אתה עושה.

<נעמי מורביה: הוא רוצה לקבוע על כולנו.

<קריאה: - - -

<נעמי מורביה: ואני חושבת שאת טועה.

<נעמי מורביה: את טועה.

<קריאות: - - -

עבד אל חכים חאג' יחיא: מנכ"ל האוצר הגיע, רוצים לשמוע גם אותו.

אלי אלאלוף: אנחנו החלטנו אחרי מיזוג ההצעות הפרטיות על בסיס הפלטפורמה הזאת לכלול את העקרונות שיש במתווה הממשלתי ולא אף אחד אחר.

<קריאה: קברתם את ההצעות.

<קריאה: מה עשיתם בזה?

<קריאה: הם לא יוכלו להגיש אותן.

אלי אלאלוף: 2.

אלי אלאלוף: המתווה הה ניתן לשינוי לפי החלטות חברי הכנסת.

אלי אלאלוף: שיהיה ברור לכם.

<שמחה בניטה: אבל איפה אנחנו?

אלי אלאלוף: לא, את לא מצביעה, לצערי.

אלי אלאלוף: עם כל הכבוד לכם.

אלי אלאלוף: אבל תביעו דעה.

אלי אלאלוף: אמורים להקשיב לכם.

<קריאה: אמורים להקשיב אבל לא מקשיבים.

אלי אלאלוף: אנחנו נקשיב לכם, לכל ההערות.

אלי אלאלוף: במתווה הזה, מראש – אמרה לנו היועצת המשפטית, יש שני סעיפים שלא נלקחו בחשבון – ההצמדה, והסכום הגלובלי.

אלי אלאלוף: אני נתתי התחייבות אישית שהם ייכללו בהצעת החוק הזו.

אלי אלאלוף: בהמשך אנחנו נעבור סעיף סעיף, ואני מודיע: הפעם, על כל סעיף נצביע או נדחה.

אלי אלאלוף: לטובה או לרעה, נחליט.

אלי אלאלוף: אנחנו, חברי הכנסת.

אלי אלאלוף: אני חושב שזו דרך המלך להתחיל לתקן עיוותים מטורפים.

אלי אלאלוף: אני מצפה משר הרווחה לאור כל מה שהוא השקיע, עם כל הרגישות שלו, יחד עם שר האוצר, להמשיך ולהיות קשובים כדי שהחוק הזה יעבור לטובת הנכים.

אלי אלאלוף: הוא שום דבר אחר מלבד טובת הנכים.

אלי אלאלוף: זה מרכז ענייננו.

אלי אלאלוף: כל השאר, כל הפסטיבל הזה – לא מעניין אותי.

אלי אלאלוף: אז אם תרצו שנלך לעבודה הזו, אז תשתפו פעולה כדי שנתקדם.

חיים כץ: אתה מוכן לחזור על מה שאמרת, שבחוק יהיה המתווה של ה-4.2 - - -הצמדה?

נורית קורן: כן.

נורית קורן: חזר על זה.

<קריאות: - - - -

עבד אל חכים חאג' יחיא: אנחנו נתעקש על זה.

עבד אל חכים חאג' יחיא: אנחנו נתעקש על זה.

אלי אלאלוף: עם כל הכבוד, ידידי בנפש, שי באב"ד, החוק הזה יכלול את שתי ההתחייבויות שהיו לשר האוצר בנושא.

אלי אלאלוף: שר האוצר אמר שהוא מעמיד 4,2 מיליארד לנושא הזה.

אלי אלאלוף: הוא לא חזר בו, לא בדיונים פרטיים ולא - - -

<שי באב"ד: אני יכול להסביר?

אלי אלאלוף: תן לי להסביר.

<שי באב"ד: תן להסביר את שר האוצר.

אלי אלאלוף: - - - וגם נאמר שתהיה הצמדה לשכר הממוצע במשק.

אלי אלאלוף: שני הסעיפים הם קרדינאליים בהצעת החוק הזו.

<קריאה: ההצמדה – ממתי?

<קריאות: - - -

אלי אלאלוף: בבקשה, מנכ"ל המשרד.

<שי באב"ד: צהריים טובים לכולם.

<שי באב"ד: קודם כל אני רוצה להתנצל.

<שי באב"ד: הדבר הזה נמשך הרבה הרבה יותר מדי זמן.

<שי באב"ד: זה כבר היה צריך להיגמר מזמן.

<שי באב"ד: לצערי הרב, הביורוקרטיה סביב הנושא הזה הוא דבר שהוא בלתי אפשרי, וכל רגע, גם מה שכבר סוכם נפתח מחדש.

<שי באב"ד: אני מאוד מאוד מקווה שהדבר הזה יגיע למיצוי ולסוף.

<שי באב"ד: בימים הקרובים, גג – בשבוע-שבועיים הקרובים, כי זה פשוט מחדל.

<שי באב"ד: כבר היה צריך לעבור לפני תחילת 2018, והנכים היו צריכים לקבל את הפעימה הראשונה כבר ב-1 לינואר, 2018, למרות שהם יקבלו את זה רטרואקטיבית בכל מקרה.

<שי באב"ד: זה כבר היה אמור להיכנס.

<שי באב"ד: כל העיכובים האלה הם עיכובים לא נכונים ולא טובים.

<שי באב"ד: זה דבר אחד.

<שי באב"ד: דבר שני, שר האוצר דיבר על סכום של 4,2 מיליארד שקל, ויהיה סכום של 4,2 מיליארד שקל בסוף הדרך, שזה אמור להתחלק ל-4 פעימות- 16,19,20,21.

<שי באב"ד: דבר שלישי – היתה הצמדה ששר האוצר דיבר עליה, הצמדה לשכר הממוצע, גם זה יופיע בקצה.

<שי באב"ד: אבל, ופה ה "אבל" הגדול – מה שעבר כרגע בחקיקה ועבר בהחלטת הממשלה שהצביעו עליה גם השר כץ שיושב פה - -

חיים כץ: בחקיקה לא עבר כלום.

<שי באב"ד: - - מה שעבר בהחלטת הממשלה שהצביעו עליה כולם, וזה השלב הראשון, זה שתי הפעימות הראשונות של 2 מיליארד ו-140 שקל שבמסגרת - - -

חיים כץ: 141.

<שי באב"ד: 2 מיליארד ו-141, בסדר.

<שי באב"ד: 2 מיליארד ו-141 שקל שאמור להגיע בשתי פעימות, הפעימה הראשונה – בינואר הקרוב, והפעימה השנייה ביולי, כאשר הפעימה הראשונה אמורה לתת 501 שקלים ותוספת בשר"ם של עוד 200, והפעימה השנייה - - -

<קריאות: - - -

<שי באב"ד: סליחה – 345, ובפעימה השנייה – 501 - - -

<קריאות: - - -

חיים כץ: 501 ו-701.

<שי באב"ד: 501 ו-701.

<שי באב"ד: זה בפעימה השנייה.

<קריאות: - - -

קארין אלהרר: רגע.

קארין אלהרר: מה קרה לפעימה השלישית והרביעית?

<שי באב"ד: הפעימה השלישית והרביעית צריכות לבוא לתקצוב בשנת 20 ושנת 21.

מיקי רוזנטל: לא יהיה.

מיקי רוזנטל: לא יהיה.

מיקי רוזנטל: הבטחות.

<נעמי מורביה: עכשיו גילו.

<קריאות: - - -

<שי באב"ד: תנו לי לסיים.

<שי באב"ד: ככל שרוצים לעשות את הפעימה השלישית, פעימה רביעית – וזה בסדר, כל העליהום, צריך לחזור לממשלה, להביא במסגרת - - -

אילן גילאון: - - -

<שי באב"ד: השר כץ יחזור חזרה לממשלה, יבקש, יסביר לכל השרים שמוסיפים flat על שנת 20, 21, יוביל את ה-flat הזה - - - זה בסדר גמור.

<קריאות: - - -

מיקי רוזנטל: אדוני, אנחנו לא עובדים בממשלה.

מיקי רוזנטל: אנחנו הכנסת, היא ריבונית להחליט.

<שי באב"ד: זה בסדר גמור, רק תדאג לעשות את זה בממשלה, ואל תסגור משהו אחד בממשלה ותסגור משהו אחר פה.

מיקי רוזנטל: הכנסת ריבונית להחליט, אנחנו לא עובדים אצלך, אנחנו לא עובדים אצלך.

חיים כץ: שי, שי - - -

<נעמי מורביה: ואני חשבתי שאנחנו חיים בכנסת ריבונית.

<נעמי מורביה: הכנסת היא זו שמחליטה.

<קריאות: - - -

<שי באב"ד: שר האוצר התחייב על 4.2 ויהיה 4.2.

קארין אלהרר: מתי?

<שי באב"ד: ב-20 יהיה וב-21, הפעימות כמו שהוא התחייב - - -

<קריאות: - - -

אילן גילאון: הממשלה התחייבה לסיים - - - עד 2018.

<קריאה: אם השר התחייב – שיהיה בחוק.

<שי באב"ד: חברים שלי, אני לא נגדכם.

<קריאה: אתה נגדנו.

<נעמי מורביה: אנחנו לא בראש שלך.

<קריאות: - - -

<שי באב"ד: אני מבין שהנושא טעון.

<נתי ביאליסטוק: - - -עושה טעות זה הכי אנדרסטייטמנט שאפשר.

<נתי ביאליסטוק: בחייך, שלוש שנים אנשים ברחובות, נלחמים על פרוטות, ואתם לא עומדים עד כה בשום התחייבת שלכם.

<נתי ביאליסטוק: את הנגשת של מבני הממשלה כדי שנוכל - - - אתם דוחים.

<קריאה: אני מתנצל ראינו מי הנוכל האמיתי.

<קריאה: מתנצל בשם כל הקבוצה שלי.

<שי באב"ד: המתווה המקורי שעליו היתה התחייבות היה מיליארד ו-18, מיליארד ו-19, מיליארד ו-20, מיליארד 21.

<קריאות: - - -

<שי באב"ד: תנו לי רגע לסיים.

<שי באב"ד: אם אתם רוצים שאני אתייחס אני אתייחס.

<שי באב"ד: אתם לא רוצים - - - אני רוצה שהכסף יגיע כמה שיותר מהר - - - אבל אתם לא נותנים לי לדבר אז אני לא יכול לפתור.

<קריאה: אנחנו רוצים התחייבות, גם על הפעימות של 21 - - -

אלי אלאלוף: אם זה ממשיך ככה אני אשקול המשך בלעדיכם.

אלי אלאלוף: תאפשרו לו לדבר, תקבלו גם את זכות הדיבור.

<שי באב"ד: חברים יקרים.

<שי באב"ד: אם אתם לא נותנים גם לענות, זה לא יפתור את הבעיה.

<שי באב"ד: אז יהיו פה צעקות, יהיה פה עליהום, ייצאו מפה כותרות, יגידו זה אשם וזה אשם, אבל לא תיפתר הבעיה.

<שי באב"ד: אז עכשיו בואו ואני אנסה להסביר לכם איפה כרגע זה עומד ומה האלטרנטיבות.

<שי באב"ד: מבחינתנו – אני אדיש לכל אלטרנטיבה.

<שי באב"ד: כל אלטרנטיבה שממשלת ישראל וכנסת ישראל בסופו של דבר ירצו להביא – שיביאו אותן.

<שי באב"ד: אני אסביר לכם איפה כרגע זה עומד כדי שנבין את המצב.

<שי באב"ד: יש שתי אופציות.

<שי באב"ד: קודם כל בואו נגיד מה ההתחייבות.

<שי באב"ד: ההתחייבות היא 4.2 שצריכים לעבור עד סוף 2021 ב-4 פעימות.

קארין אלהרר: זה חוק, זה חוק.

אלי אלאלוף: בסדר.

אלי אלאלוף: נו, מספיק, קארין.

<שי באב"ד: חברת הכנסת אלהרר, שזה שתצעקי לי עשר פעמים זה לא ישנה עכשיו את מה שאני אגיד, בסדר?

<שי באב"ד: תני לי לדבר, נו, די, מספיק, באמת.

<קריאות: - - -

<שי באב"ד: ההתחייבות היתה לתת מיליארד שקל בכל פעימה עד שנת 21.

<שי באב"ד: מדינת ישראל חוקקה בלי שום קשר לנכים את חוק הנומרטור, לפני כשנה.

<שי באב"ד: הוא אומר שכל מיליארד שקל שאתה נותן היום, גם על חשבון העתיד – אתה צריך לכנס אותו כבר היום ואתה צריך לעשות flat כבר היום.

<שי באב"ד: מאחר ואנחנו לא יודעים איך תקציב 21-20 ייראה, בינתיים, מה שנלקח כרגע זה שממשלת ישראל העבירה בליל התקציב, בהצבעה של כולם כולל השרים שיושבים פה, השר שיושב פה, זה החלטה להעביר 2 מיליארד ו-140 שח כבר עכשיו בפעימות הנוכחיות של תקציב 18 - - -

חיים כץ: לא שמעתי, תחזור שנית – אני הצבעתי?

<שי באב"ד: כן.

<שי באב"ד: אתה הצבעת בממשלת ישראל.

<שי באב"ד: מה לעשות?

<שי באב"ד: תבדוק את עצמך.

<שי באב"ד: על ההחלטה הזו אתה הצבעת באותו ערב בממשלה.

חיים כץ: לא על ההחלטה - - - פתק על התקציב.

<שי באב"ד: לא, לא.

<שי באב"ד: זה על הכל.

<שי באב"ד: מה לעשות?

<שי באב"ד: תבדוק חוקית מה הצבעת.

חיים כץ: זה שאתה מספר סיפורים להם סיפורים על היועצים המשפטיים - - - זה לא חל על הנומרטור, אתה מספר את מה שאתה רוצה כי זה לא חל על הנומרטור.

<שי באב"ד: בסדר, בסדר.

<שי באב"ד: חיים, חבל שאתה לא מגלה את האחריות של שר שאתה אמור לגלות, אבל זה כבר עניין אחר, ולא שלי.

<שי באב"ד: לא שלי.

חיים כץ: כי אני לא שותף לרמייה.

<שי באב"ד: אתה לא שותף – אז למה היית אצלי בבית וסגרת את הסכום הזה, אם אתה לא שותף?

<שי באב"ד: אתה לא שותף לכלום, רק סגרת את הסכום הזה, ישבת אצלי בבית וסגרת על הסכומים האלה - - -

חיים כץ: זה נכון.

<שי באב"ד: הכל רמייה.

<שי באב"ד: כולם מרמים רק אתה צדיק בעניין הזה.

<שי באב"ד: אבל עזוב, לא רוצה.

<שי באב"ד: לא באתי לריב אתך.

<שי באב"ד: לא באתי לריב אתך.

<שי באב"ד: לא באתי לריב אתך.

חיים כץ: ישבתי אצלך בבית עם ה-disregard.

חיים כץ: שונה על ידי האוצר?

חיים כץ: שונה.

<שי באב"ד: עכשיו העניין הוא כזה.

<שי באב"ד: יש שתי אופציות.

<שי באב"ד: אנחנו רוצים לנסות להביא את הכסף כמה שיותר מהר, כי בינינו, שחרור הכסף - - - כרגע, עבר בהחלטת ממשלה בגלל חוק הנומרטור, עשינו תקציב 19-18 וכל הפעימות נמצאות במלואן, עוד יותר מזה.

<שי באב"ד: שר האוצר, יחד בסיכום עם שר הרווחה וראש הממשלה הקדימו את הפעימה השנייה מ 19 ל-18, כך שכבר ביולי, בשנת 18, הפעימה השנייה תיכנס.

<שי באב"ד: ככל שרוצים לעשות את פעימת 21-20 צריך לגשת ולתקצב אותם - - - אם רוצים לעשות אותם עכשיו צריך לגשת ולתקצב אותם מחדש.

<שי באב"ד: האירוע הזה יגרור עכשיו את הממשלה לעוד דיונים, כולל עוד flat שצריכים לעשות והמערכת צריכה להחליט שזה מה שהיא יכולה לעשות.

<שי באב"ד: אופציה אחת - - -

קארין אלהרר: - - -

<שי באב"ד: שנייה, שניה.

<שי באב"ד: תנו לי לסיים, די, נו.

<שי באב"ד: זה שתתקפו את זה זה לא ישנה את זה.

קארין אלהרר: אני לא תוקפת.

<שי באב"ד: - - - אז תני לי רגע לסיים - - - עד הסוף, ובסופו של דבר זה יגיע לממשלה והם יחליטו מה שהם רוצים.

<נעמי מורביה: אתה תעשה מה שאתה רוצה.

<שי באב"ד: אני לא עושה, אני מבצע מה שהממשלה אומרת.

<שי באב"ד: אני מבצע מה שממשלת ישראל אומרת.

<שי באב"ד: אני בסופו של יום פקי, אני לא מחליט.

<שי באב"ד: עכשיו ככה: אם אנחנו נלך ונשחרר את הפעימות עכשיו הפעימות, בעזרת ה', כבר יכולות לעבור חקיקה ביום רביעי הבא לעבור קריאה שנייה ושלישית, וה-2 ו-140 יכול להשתחרר, כבר עכשיו, לשנים 19-18.

<שי באב"ד: ככל שרוצים לחוקק את החוק.

<שי באב"ד: ככל שלא רוצים לעשות את זה וככל שרוצים לתקצב את כל הפעימות עכשיו, צריך לחזור לדיון מסודר בממשלה, צריך להביא את המקורות לשנת 21-20, צריך לעשות את ה flat על השנים הרלוונטיות ולראות איך מביאים את זה.

מיכל בירן: למה לא עשיתם את זה בזמן?

<שי באב"ד: בשום דבר, בשום נושא אחר אנחנו לא מתקצבים עכשיו את שנת 21-20.

<שי באב"ד: אנחנו מתקצבים את הפעימות 19-18.

<שי באב"ד: דרך אגב, גם כשעשו את "נטו משפחה" וגם כשעשו את הצהרונים – הכל עד סוף 19.

<שי באב"ד: כרגע אין תקצוב לדברים האלה בשנת 21-20 בדיוק בגלל אותה סיבה.

<שי באב"ד: כרגע, התקציבים מתוקצבים לשנת 19-18.

<קריאות: - - -

<שי באב"ד: ולכן, ככל שרוצים – וזה בסדר, זה החלטת מדיניות שצריך להחליט אותה – לעשות את הדבר הזה עכשיו, הדבר הזה עובר לדיון, ולצערי הרב הדבר הזה יכול להתעכב עוד.

<שי באב"ד: לכן, מה שאנחנו ממליצים זה לסיים כמו שעכשיו התחלנו עם שנת 19-18 ולהמשיך את הדיון כדי למצוא את המקורות, לעשות את ה flat האפשרי ברגע שנתקרב ל-20, - - -

<קריאות: - - -

<קריאה: אתם רוצים מאבק עוד 4 שנים?

<שמחה בניטה: - - -

אלי אלאלוף: יש לי רק הודעה.

אלי אלאלוף: יהיה מה שיהיה – בעוד 7 דקות אנחנו נועלים את הישיבה.

אלי אלאלוף: אז אם תמשיכו לצרוח ולא נוכל להתקדם לפחות לנקודה אחת - - -

<קריאות: - - -

<קריאה: למה אתם לא מוכנים לשמוע אותנו?

אלי אלאלוף: במקום לחכות 7 דקות אני אסגור את הישיבה מיד.

מיקי רוזנטל: אדוני, תן לי רק הערה, לא נאומים.

מיקי רוזנטל: כל מה שאמר אדון באב"ד – אני לא רוצה להתייחס בכלל.

מיקי רוזנטל: זה פררוגטיבה של הכנסת לקבל בהצבעה בקריאה ראשונה, זה לא מחייב כרגע את הממשלה.

מיקי רוזנטל: קריאה ראשונה לא מחייבת – לא את הנומרטור ולא את סבתא של מנשה ולא שום דבר.

מיקי רוזנטל: זה החוק.

מיקי רוזנטל: זכותנו כחברי כנסת לקבל בקריאה ראשונה את כל ההצעות שאדוני הציע והשר עומד מאחורי זה.

מיקי רוזנטל: אם רוצים להעביר את זה שנייה ושלישית צריך ללכת - - -

<שי באב"ד: אבל הממשלה לא תוכל להצביע על זה.

<קריאות: - - -

<קריאה: זה רק עניין של לכנס את הממשלה.

מיקי רוזנטל: הסברתי את המצב החוקי.

מיקי רוזנטל: זה המצב החוקי.

מיקי רוזנטל: יש לי המון מה להגיד.

מיקי רוזנטל: אני רוצה שאדוני יביא את ההצבעה לקריאה ראשונה, כולל ההצמדה וכולל הפעימות וכולל ההבטחה של הסכום עד 2021, בחוק.

מיקי רוזנטל: זו בקשתי.

מיקי רוזנטל: אני מבקש להצביע עליה.

קארין אלהרר: - - -

אלי אלאלוף: נתי, אני מכיר אותך יותר ענייני.

אלי אלאלוף: יש זמן רק לעוד חבר כנסת אחד לדבר.

מיקי רוזנטל: אתה מקבל את הצעתי – תצביע.

<קריאות: - - -

אלי אלאלוף: על מה להצביע?

אלי אלאלוף: לא נתתם לנו לקרוא סעיף אחד מסודר.

קארין אלהרר: אדוני יושב הראש, השר, המנכ"ל – אני חייבת להודות שהצלחתי לצאת מאוד מבולבלת מכל הדיונים.

<קריאות: - - -

קארין אלהרר: אני שומעת למעלה מכמה חודשים, קרוב לשנה, שיש 4.2 בצד ממתינים לחקיקה.

קארין אלהרר: שמעתי את זה בקולו של שר האוצר.

קארין אלהרר: עכשיו, אם הם בצד, למה אנחנו ממתינים שישתמשו בהם?

קארין אלהרר: מה מעניין אותנו הנומרטור?

קארין אלהרר: מי קבע שהנומרטור צריך לחול?

אלי אלאלוף: קארין, אני מאוד מעריך אותך, אבל נאמר – הגוף המחוקק הוא אשר יקבע.

אלי אלאלוף: אם יש בתוך זה פרוצדורה ביורוקרטית כלשהי- עד הממשלה, אנחנו נלך עד הממשלה.

אלי אלאלוף: אז שני המספרים, אני אבקש שנפסיק לדון בהם כי זה מה שעיכב אותנו להתקדם באופן ענייני בחוק הזה.

אלי אלאלוף: היות ואין לנו זמן אני חוזר ואומר: ההתחייבות של שר האוצר שנאמרה בהזדמנויות שונות, והוא עומד בה, ואני יכול להגיד – עד יום ראשון, בנוכחות מספר חברים פה – 4,2 מיליארד שקל.

אלי אלאלוף: תפסתם אותי לא מוכן לתת תשובה מתי הצמדה או לא הצמדה – בפנים - - -

חיים כץ: מינואר 21.

<קריאות: לא, לא.

<קריאה: לא מקובל.

אלי אלאלוף: הסכום שעומד לרשותנו להפעלה של החוק הזה הוא 2.141 מיליארד כדי לדייק.

אלי אלאלוף: שני המספרים האלה זה מה שאני מבקש להפסיק לדון בהם.

אלי אלאלוף: בזה נתחיל את הישיבה הבאה.

אלי אלאלוף: אני מבקש מכם להקדיש את ה-5 שעות הנדרשות לדיון הבא ביום ראשון בבוקר ואנחנו נקיים ביום ראשון בבוקר ישיבה מהשעה 09:00 אנחנו נקיים את הדיון כדי להמשיך.

אלי אלאלוף: אני מודה לכם, מבקש את סליחתו מכל מי שלא התבטא.

אלי אלאלוף: הישיבה נעולה.